b'\n_START_ARTICLE_\nKlass (programmeerimine)\n_START_PARAGRAPH_\nKlass on objektorienteeritud programmeerimisel keelekonstruktsioon, mille p\xc3\xb5hjal luuakse objekte. Klass kirjeldab kindla objekti t\xc3\xbc\xc3\xbcbi ja k\xc3\xa4itumise. Selle kirjelduse j\xc3\xa4rgi loodud objektid on klassi instantsid. Klassiga seotud funktsioone nimetatakse klassi meetoditeks \xe2\x80\x93 neid funktsioone ei saa kasutada ilma konkreetse klassi v\xc3\xb5i objektita._NEWLINE_Klassid v\xc3\xb5ivad kirjeldada mitmesuguseid struktuure. Objektorienteeritud keeles kirjutatud programm koosnebki tavaliselt \xc3\xbcksteisega seotud klassidest. Klass on struktuur, mis sisaldab nii andmeid kui ka meetodeid nende andmetega \xc3\xbcmberk\xc3\xa4imiseks._NEWLINE_Klasse toetavaid programmeerimiskeeli on palju ja ka nendes kasutatavate klasside v\xc3\xb5imalused on erinevad. Enamasti toetavad need siiski klasside p\xc3\xa4rimist ja ka kapseldamist (ligip\xc3\xa4\xc3\xa4su piiramine).'